kardosdrur/scandi-wiki huggingface dataset:
Hakon Andersen

Jens Hakon Johannes Andersen (26. oktober 1875 – 21. april 1959) var en dansk organist, lærer og komponist.

Som mange andre komponister er Hakon Andersen blevet glemt, og hans værk har hurtigt mistet sin betydning. I dag kendes han kun for én lille børnesang, nemlig Se den lille kattekilling. Men hans betydning i samtiden var også en anden end komponistens. I foråret 1923 udkom sangbogen Danmark, redigeret af Albert Jørgensen. Københavns skoleborgmester Ernst Kaper henvendte sig til Carl Nielsen med henblik på en melodibog. Til den ende allierede Carl Nielsen sig med Hakon Andersen, som i forvejen var aktiv på skolesangens område. Denne bog blev startskuddet til en sand sværm af sangbøger til skolebrug, der siden er udkommet. I årene frem til ca. 1950 var Hakon Andersen en af hovedmændene i den proces bl.a. sammen med Finn Høffding.

Citater 
Finn Høffding i radiointerview 1993 om hvordan han lærte Hakon Andersen at kende:

Og jeg gik op til Wöldike og sagde, at jeg ville gerne være gymnasiesanglærer – der var jo ingen uddannelse for gymnasiesanglærere dengang – om hvordan jeg skulle bære mig ad med det, og så sagde han bare til mig: "Du skal gå ud til rømeren." Rømeren det var Hakon Andersen. Og til alt held, for han var udmærket.

Sven Westergaard i anmeldelse af bogen Musikkens Mestre b. 2 af Ejnar Jacobsen og Vagn Kappel i Dansk Musik Tidsskrift 1947 nr. 6:

Mærkeligt er det under alle Omstændigheder, at en Mand som Hakon Andersen ikke er omtalt. Hans Navn er nævnt tre Gange (i Forb. med Carl Nielsen, Finn Høffding og Karl Clausen) men der staar ikke, hvad han er for en Mand, og han er glemt i Personregisteret bag i Bogen….. Hvis Ejnar Jacobsen ikke kendte noget til H. A.'s Betydning som Komponist til ret faa, men meget fine Sange, som Kor-Arrangør (ogsaa af Carl Nielsen'ske Melodier og til dennes udelte Tilfredshed!), som Sangbogsudgiver, Kordirigent, Sanglærer gennem 50 Aar og utrættelig Forkæmper for god dansk Sang, kunde han blot have læst Carl Nielsens Forord til »Sangbogen Danmark«, Karl Clausens Artikel om ham i DM November 1945 eller spurgt Finn Høffding om hans Mening. H. A. maa da være af en vis Betydning, naar baade C. N. og F. H. har samarbejdet med ham ved Udgivelsen af fremragende Sangbøger, og det er utroligt, at Jacobsen ikke ved dette.

Poster 
 organist ved Bethlehemskirken i København 1898-1899
 organist ved Nathanaels kirke  1899-1921
 organist ved Helligåndskirken i København 1921-45
 musiklærer sang- og musiklærer Øregård Gymnasium 1905-50
 musiklærer ved Aurehøj Gymnasium 1906-46

Musik 
 Se den lille kattekilling
 Se det er tiden, da aksene falde (Den Danske Sang. 1949. Nr 279). 
 60 Danske Kanoner (sammen med Finn Høffding)
 Danmark (sangbog sammen med Carl Nielsen)
 Morgensang (sangbog)
 Danske Sange (sangbog)
 Statsbibliotekets materialer med bidrag af Hakon Andersen

Læs mere 
 Hakon Andersen 70 aar, Dansk Musik Tidsskrift 1945 nr. 9

Komponister fra Danmark
Klassiske komponister fra det 20. århundrede
Musikere fra Danmark
Organister fra Danmark
Danskere i 1800-tallet
Danskere i 1900-tallet
Lærere fra Danmark
Gammelborg

Gammelborg har flere betydninger:
 Gammelborg (Fyn) - Vest for Nyborg
 Gammelborg (Møn) – et område i Keldby Sogn på Møn

Se også 
 Gamleborg – et område i Aaker Sogn på Bornholm der nogle gange omtales Gammelborg
Sankt Nikolaj Kirke (Flensborg)

Sankt Nikolaj Kirken i Flensborg er opført i 1400-tallet i byens centrum ved Søndertorvet. Nikolajkirken er Flensborgs tyske hovedkirke. Kirken er opkaldt efter skytshelgenen Skt. Nicolaus. 

Kirken er opført som en treskibet gotisk hallekirke uden tårn og spir. Det 90 meter høje spir blev først bygget til i 1892. Kirkens orgel stammer fra begyndelsen af 1602 og dets facade er udført af den lokale kunstner Hinrich Ringerinck. Bronzedøbefonten stammer fra 1497. Facaden rummer bl.a. Christian 4. og dronning Anna Cathrines våbenskjold.

Byens første lutherske prædiken blev holdt i Nikolajkirken den 30. november 1526. Det var den nye nederlandske førstepræst ved Sankt Nikolaj Kirke Gerhard Slewart, som holdt prædiken.

Ekstern henvisning 
 Kirkens netsted

Kirker i Flensborg
Kirker i kirkekreds Slesvig-Flensborg
Kirker i Slesvig-Holsten
Akie Abe

var hustru til Japans tildligere premierminister Shinzo Abe og tidligere førstedame af Japan.

Efter hendes uddannelse på en katolsk skole og et katolsk universitet fik hun arbejde hos Dentsu. Her arbejdede hun indtil 1987, hvor hun giftede sig med Shinzo Abe. 

Hun stammer fra en rig familie og hendes far var tidligere formand for bestyrelsen i Morinaga & Company, et af Japans største slikfirmaer.

Referencer 

Personer fra Tokyo
Ægtefæller til nationale ledere
Nagato (Yamaguchi)

Nagato (長門市; -shi) er en by beliggende i Yamaguchi, Japan.

Byen har 23.356 indbyggere og befolkningstæthededn er 153,25 personer per km². Den totale areal er 152,40 km².

Byen blev grundlagt den 31. marts 1954.

Byer i Japan
Sankt Hans Kirke (Flensborg)

Sankt Hans Kirke er en tysk kirke i Flensborg og er indviet til Johannes Døberen. Den enskibede, romanske kampestenskirke fra 1100-tallet ligger i Flensborgs ældste del syd for Flensborg Fjord. 

I kirken findes en træfigur af Johannes Døberen fra 1500, renæssance-prædikestolen fra 1587, barokaltertavlen fra 1734 og den sengotiske marmordøbefont fra Namur i Belgien fra 1592.

Flere kalkmalerier viser scener fra evangelier og Jesu stamtræ. Der findes også et kalkmaleri med våbenskjoldet for kong Hans, i hvis regeringstid kirken fik sin nuværende skikkelse.

Eksterne henvisninger 

 St. Johannis Kirche in Flensburg  (tysk)
 Kirchengemeinde St. Johannis (tysk)

Kirker i Slesvig-Holsten
Kirker i kirkekreds Slesvig-Flensborg
Kirker i Flensborg
Flemming Steen Munch

Flemming Steen Munch (født 1947) er en dansk vicepolitiinspektør, informationschef ved Københavns Politi og politiker, medlem af Københavns Borgerrepræsentation for Venstre siden 2009.

Flemming Steen Munch blev ansat i politiet i 1972. Han kom fra en stilling som oversergent ved Jyske Trænregiment. Han startede i politiet på Station 4 og Station Amager. Herfra kom han til Københavns Færdselspoliti som motorcyklist og tre år senere til det daværende Tilsynet med Udlændinge og efterfølgende til kriminalpolitet i Hvidovre. Tilbage på Station 4 i 1978 blev han valgt som fællestillidsmand og kort efter som næstformand i Københavns Politiforening, hvor han samtidig indtrådte i Politiforbundets hovedbestyrelse. Fra 1986 – 1993 var han formand for Københavns Politiforening og derefter i 3 år redaktør af fagbladet Dansk Politi. Han er i dag (2009) informationschef i Københavns Politi og redaktør af Politihistorisk selskabs årsskrift.

Munch blev i 2009 medlem af Borgerrepræsentationen.

Referencer 

Medlemmer af Københavns Borgerrepræsentation fra Venstre
Medlemmer af Københavns Borgerrepræsentation i 2000-tallet
Politifolk fra Danmark
Peribsen

Peribsen pr-ib-s-n var den fjerde farao i det andet dynasti. Han regerede i 17 år ca. 2700 fvt.

Han tog først Horus-navnet Sekhemib, Mægtig af Hjerte. Dette navn blev skrevet i en serekh med Horus' falk ovenpå som traditionen bød. Senere skiftede han navn til Peribsen, Alle Hjerters Håb. Dette navn blev skrevet i en serekh med Seths dyr ovenpå. Han kaldes derfor ofte Seth-Peribsen (men sjovt nok ikke Hor-Sekhemib). Dette er det eneste eksempel på et Seth-navn vi kender. Hans efterfølger Khasekhemwy brugte en serekh med begge symboldyr. Derefter ser vi aldrig mere Sethdyret på en serekh.

I Peribsens regeringstid var der strid i Ægypten, og kongens navneskrift kan skyldes at Seths tilhængere fik overtaget.

Også med hensyn til gravsted brød han traditionen. Hans forgængere som farao i andet dynasti er alle begravet i Saqqara. Peribsen er begravet på samme gravplads i Abydos hvor også første dynastis faraoer hviler. Dette må nok ses som udtryk for at Øvre Ægypten igen har overtaget magten i dobbeltriget.

Faraoer
Tjek fødsels- og dødsår
Indtægt

Indtægt er det modsatte af udgift. Den årlige indtægt for en person hedder indkomst.

Profit defineres som indtægter minus udgifter.

Bruttoindkomst er indkomst før fradrag. Bruttoindkomsten med fradrag for driftsomkostninger og andet der er fradragsret for er nettoindkomsten.
EFG

Erhvervsfaglige Grunduddannelser - EFG er navnet på en tidligere ungdomsuddannelse som et alternativ til mesterlæren. 

Uddannelsen var bygget op omkring et basisår (EFG 1.del), hvor man fik mulighed for at afprøve forskellige fag, inden man tog kontakt til en virksomhed. Uddannelsen var således baseret på at man fik en læreplads/praktikplads efterfølgende. EFG 2.delen var på 1-2 år, og afsluttedes med et EFG-uddannelsesbevis (svarende til et svendebrev/lærebrev). Basisåret var desuden første år på HTX og HHX. Foruden teoretisk og praktisk faglig uddannelse var der også SVSD: samtidsorientering, virksomhedslære, samarbejdslære og dansk. Basisåret på 'Handel og kontor' kan sammenlignes med den nuværende HG-uddannelse.

Uddannelsen var et led i Lov om Erhvervsfaglige Grunduddannelser som blev vedtaget i 1977 og fungerede parallelt med lærlingeloven af 1956. I 1989 (30. marts – 100-årsdagen for den første lærlingelov i Danmark) blev Lov om Erhvervsuddannelser vedtaget. Den nye lov erstattede Lov om Erhvervsfaglige Grunduddannelser og EFG-uddannelsen blev fra da af afløst af EUX- og EUD-uddannelserne.

Hovedområder 
Bygge og anlæg – stenhugger, brolægger, glarmester o.lign.
Grafiske fag – typotekniker, bogbinder, pressefotograf o.lign.
Handel og kontor – butiksassistent, kontorassistent o.lign.
Jern og metal – rørsmed, elektronikmekaniker, finmekaniker o.lign.
Jordbrug – skovbruger, planteskolegartner, dyrebruger o.lign.
Landtransport – eksportchauffør, kranfører, Falck-redder o.lign.
Levnedsmidler – bager, smørrebrødsjomfru, tarmrenser o.lign.
Servicefagene – modist, autosadelmager, serigraf, frisør o.lign.

Se også 
 Lærling
 Erhvervsuddannelser

Henvisninger 

Erhvervsuddannelser i Danmark
Kontraposition

Bevis ved kontraposition (eng. Proof by contraposition) er en bevisteknik, der bruges ofte i matematik til at bevise en implikation. Bevisteknikken foregår således, at man forudsætter, at konklusionen i implikationen er falsk, og viser at det medfører, at hypotesen er falsk. Ved at opstille en sandhedstabel for de to udsagn A ⇒ B og ~B ⇒ ~A, kan man se, at disse udtryk er ækvivalente.

Sandhedstabellen viser, at udsagnene er ækvivalente, dvs. de har samme betydning. Dette kan ses på tabellen i søjlen for ⇔, hvor der er rene 1'er; dvs. altid sand.

Eksempel på et bevis ved  kontraposition 

Logik
Matematiske beviser
Matematisk logik
Tux Racer

Tux Racer er et 3D computerspil, hvor man styrer Linux-maskotten Tux ned ad et bjerg for at samle fisk ind på så kort tid som muligt.

Dette er et populært open source-spil, som er frit tilgængeligt til både Windows og Linux.

Ekstern henvisning 

Planet Penguin Racer hos BerliOS Developer 

Computerspil fra 2000
Linux-spil
Windows-spil
Bernerkonventionen (ophavsret)

Bernerkonventionen er en international aftale på ophavsretsområdet indgået i 1886 og senest revideret i 1971. Danmark tiltrådte i 1903. Konventionen gjorde det muligt for kunstnere at nyde ophavsretlig beskyttelse i andre lande end deres eget.

Grundpiller 
 Minimumsregler: beskyttelsestid, kopieringsbestemmelser osv. er omfattet af et sæt minimumsregler, som alle lande i konventionen skal følge.

 Ingen formalitetskrav: intet land kan stille krav mod andre landes kunstnere for at de kan opnå beskyttelse i landet. Mao. kan man ikke stille krav om, at kunstneren skal registreres i landet eller at ©-tegnet skal bruges. Begge krav betød, at USA blev nødt til at lave sin lovgivning om, da det endeligt tiltrådte Bernerkonventionen.

 National behandling: de tiltrådte lande skal behandle andres landes kunstnere mindst lige så godt, som de behandler deres egne. Der er altså tale om, at der ikke må diskrimineres mod udenlandske kunstnere. Den omvendte situation er dog mulig, så udenlandske kunstnere må godt beskyttes bedre end egne.

 Terrotorialprincippet: siger, at det enkelte land ikke kan bestemme ophavsretsloven i andet end sit eget territorium. Krænkelser af en dansk kunstner i Sverige kan således aldrig reguleres i dansk lov, men alene i svensk ditto.

Supplerende aftaler 
Supplerende aftaler indenfor ophavsretten er WIPO Copyright Treaty, som dækker nyere teknologiske fremskridt som software, databaser og internettransmissioner. Endvidere skal nævnes Romkonventionen, som beskytter udøvende kunstnere, pladeproducenter og også radio og tv. WIPO Performances og Phonograms Treaty formodes at afløse Romkonventionen. WPPT har et højere beskyttelsesomfang.

Kilder 
 Bernerkonventionen på Retsinfo
 Grundlæggende immaterialret af Ryberg, Kyst, Nielsen, Schønning og Wallberg, Gads forlag, København, 2004

Traktater
Etableret i 1886
Rüdiger Schnuphase

Rüdiger Schnuphase (født 23. januar 1954 i Werningshausen) er en østtysk tidligere fodboldspiller.

Karriere

Klubkarriere 
Schnuphase startede og sluttede karrieren i Rot-Weiß Erfurt (1971-77 og 1984-86), men havde sin bedste fodboldtid i FC Carl Zeiss Jena (1977-84), hvor han blandt andet var med til at vinde den østtyske pokalturnering i 1980 og følgelig deltog i Europa Cup for pokalvindere i den følgende sæson, hvor Jena nåede finalen, men tabte til Dinamo Tbilisi.

Han spillede i alt 229 kampe i den bedste række og lavede 100 mål.

Blandt hans mest bemærkelsesværdige præstationer hører, at han i 1982 sluttede øverst på topscorerlisten i Oberligaen, selvom han optrådte som libero i forsvaret. Samme år blev han kåret som Årets fodboldspiller i DDR.

Landshold 
Efter fem kampe på det østtyske U/21-landshold indledte han en 10 år lang karriere på DDR's fodboldlandshold i 1973. Han var blandt andet med i VM-truppen til VM i Vesttyskland, hvor han fik to af holdets kampe.

Han var også med holdet i 1980 ved 1980 i Moskva. DDR var forsvarende mestre fra 1976, men stillede denne gang med et helt nyt hold. DDR vandt dog sin indledende pulje, besejrede derpå  i kvartfinalen med 4-0 (hvor Schnuphase scorede et af målene) og slog i semifinalen hjemmeholdet fra  med 1-0. I finalen mødte de , der vandt 1-0 og dermed tog guldet, mens DDR fik sølv og Sovjetunionen bronze efter sejr i kampen om tredjepladsen. Schnuphase spillede alle kampe ved disse lege.

Han opnåede foruden de seks OL-kampe i alt 45 landskampe på A-landsholdet, hvor han scorede seks mål.

Trænerkarriere 
Efter indstillingen af den aktive karriere var Schnuphase i nogle ombæringer træner, primært i sine tidligere klubber.

Referencer

Eksterne henvisninger 

Fodboldspillere fra Tyskland
Fodboldspillere fra FC Carl Zeiss Jena
Deltagere ved verdensmesterskabet i fodbold 1974
Deltagere for DDR ved sommer-OL 1980
Olympiske sølvmedaljevindere fra DDR
Ove C. Alminde

Ove Carrit Alminde (født 20. januar 1933, død 4. marts 2014) var en dansk borgmester i Birkerød Kommune for Konservative og senere løsgænger.

Han blev valgt til byrådet i Birkerød i 1985 for Det Konservative Folkeparti. Fra 1993 til 1997 og igen fra 2001 til 2007 (hvor Birkerød Kommune som følge af strukturreformen blev en del af Rudersdal Kommune) var Ove C. Alminde borgmester i Birkerød.

Op til valget i 2005 – det første valg til de nye kommuner – blev Ole C. Alminde vraget som spidskandidat for Det Konservative Folkeparti til fordel for Christian Kjær. Som følge heraf meldte Ole C. Alminde sig ud af partiet og blev løsgænger. Flere andre konservative byrådsmedlemmer fulgte hans eksempel.

Han var efterfølgende medlem af Rudersdallisten.

Kilder 
 http://www.birkeroedavis.dk/apps/pbcs.dll/article?AID=/20061227/BISLOKALE/112270117/1001[ Artikel fra Birkerød Avis]

Referencer 

Borgmestre fra Det Konservative Folkeparti
Personer fra Birkerød
Gammelborg (Møn)

Gammelborg (eller Gammelborgvold) var et voldsted beliggende i Keldby Sogn på Møn, ved den østre spids af Stege Nor.

Voldstedet er udgravet i en ås, der har strakt sig langs norets, nu indtørrede, inderste del. Borgpladsen har været omgivet af fire sider og en grav. Kun én side kan genfindes; de øvrige er bortgravet til grus. Der er fundet mursten fra middelalderen.

Kilder 
Trap, J. P. Danmark. Præstø Amt. Bind IV, 5. udg., 1955.

Møn
Voldsteder i Præstø Amt
Mirabilis

Mirabilis var navnet på den israelske virksomhed, der udviklede ICQ, et populært program til instant messaging (chat).  Virksomheden blev grundlagt i 1996 af de fire israelere Arik Vardi, Yair Goldfinger, Sefi Vigiser og Amnon Amir, og blev mindre end to år senere opkøbt af AOL.

Chat
Virksomheder fra Israel
FC Carl Zeiss Jena

FC Carl Zeiss Jena (CZJ) er en fodboldklub fra den tyske by Jena.

Historie 
Klubben blev grundlagt 13. maj 1903 som en klub udelukkende for ansatte ved virksomheden Carl Zeiss. Året efter blev den gjort åben for alle. Efter 2. verdenskrig gennemgik klubben adskillige navneændringer, og udviklede sig hurtigt til et af de stærkeste og mest stabile hold i den østtyske Oberliga. Specielt efter ansættelsen af klubbens tidligere spiller Georg Buschner som cheftræner, blev CZJ en magt i ligaen. Med en britisk inspireret fodboldstil, baseret på højt tempo og lange bolde, vandt klubben tre mesterskaber, inden Buschner i 1970 overtog DDR's fodboldlandshold, og overlod posten til sin hidtidige assistent, Hans Meyer.

I kamp mod 70ernes store succeshistorier, 1. FC Magdeburg og Dynamo Dresden fik CZJ sværere ved at hænge på i den absolutte top, og måtte nøjes med tre pokaltitler.

Klubben nåede et højdepunkt i 1981, da den, efter at have slået storklubber som AS Roma, Valencia CF og Benfica på vejen, nåede finalen i Europa Cuppen for pokalvindere. Finalen i Düsseldorf samlede kun få tusinde tilskuere, og blev tabt 1-2 til det sovjetiske hold Dinamo Tbilisi, og endte som et lidt trist punktum for klubbens tid som fodboldstormagt.

Efter Tysklands genforening kvalificerede CZJ sig til den fællestyske 2. Bundesliga, men har siden haft svært ved at holde sig i rækken i længere tid. Mellem 2001 og 2005 var CZJ helt nede i den fjerdebedste række, inden den med to hurtige oprykninger i træk rykkede tilbage til 2. Bundesliga i 2006.

Navneskift 
 Zeiss Jena (1903)
 1. SV Jena (1917)
 Mechanik Jena (1950)
 Motor Jena (1951)
 SC Motor Jena (1954)
 FC Carl Zeiss Jena (siden 1966)

Kendte spillere 
Bernd Bransch, Perry Bräutigam, Peter Ducke, Roland Ducke, Hans-Ulrich Grapenthin, Harald Irmscher, Lothar Kurbjuweit, Rüdiger Schnuphase, Eberhard Vogel, Konrad Weise og Robert Enke.

Største resultater 
 DDR-mester 1963, 1968 og 1970
 Pokalvinder 1960, 1972, 1974 og 1980
 Finalist i Europa Cuppen for pokalvindere 1981.

Carl Zeiss Jena, FC
Carl Zeiss Jena, FC
Sport i Tyskland
Etableret i 1903
Jena
Sune

Sune er et drengenavn, der stammer fra det oldnordiske "sun", der betyder "søn". Navnet bæres af over 3.000 danskere ifølge Danmarks Statistik.

Kendte personer med navnet
Sune Ebbesen, dansk godsejer.
Sune Berg Hansen, dansk skakspiller.
Sune Lund-Sørensen, dansk filminstruktør.
Sune Rose Wagner, dansk rockmusiker i The Raveonettes.

Navnet anvendt i fiktion
Sunes familie er en dansk film fra 1997 instrueret af Hans Kristensen.

Drengenavne
Svend (stilling)

En svend er en udlært håndværker, der ikke er selvstændig. For at blive udlært skal en lærling lave et svendestykke ved en svendeprøve inden for sit fag som bevis på sin kunnen. Svendestykket bliver bedømt af en skuemester og efter positiv bedømmelse modtages et svendebrev.

Som stillingsbetegnelse sætter man typisk "svend" efter fagets betegnelse, f.eks. bagersvend, murersvend, møllersvend.

Stillingsbetegnelser
Scenekunst

Scenekunst er en fællesbetegnelse for alle kunstarter hvor en eller flere performere optræder for et publikum, f.eks teater, dans og performancekunst. I kulturministeriets kanon for scenekunst fra 2006 blev en rockkoncert med Sort Sol inkluderet, hvilket skabte en del debat. Ordet scenekunst bruges ofte synonymt med ordet teater, til trods for at dette ikke er helt korrekt.

Se også 
Skuespiller
Sceneinstruktør
Danser

Eksterne henvisninger 

Kulturministeriets hjemmeside om scenekunst 
Statens Teaterskole

Kultur
Sunderland

Sunderland er en by i det nordøstlige England med 177.739 indbyggere.

Kommunen 
Administrativt er byen en del af City of Sunderland i Tyne and Wear.

Kommunen Metropolitan Borough of Sunderland blev oprettet i 1974. 

Ved dronning Elizabeth 2. af Storbritanniens 40 års regeringsjubilæum i 1992 fik byen status som city. I modsætning til de fleste cities, så har Sunderland ingen domkirke.

Byens navn 
Navnet "Sunderland" siges at stamme fra Soender-land (soender/sunder værende det anglosaxiske ord for at splitte),, der måske er en reference til den floddal der er skåret af floden Wear og som løber gennem centrum af byen.

Sport 
Byens mest berømte fodboldhold er Sunderland A.F.C.

Referencer 

Havnebyer
 
Byer i Nordøstengland
Metropolitan boroughs i Nordøstengland
Mario Vazquez

Mario Adrian Vazquez (født 15. juni 1977) er en puertoricansk sanger fra Bronx, New York i USA. Han er uddannet på Laguardia Arts high school i 1995.
Han deltog i American Idols fjerde sæson, der havde premiere på den amerikanske FOX-kanal i starten af 2005. Mario var storfavorit, men forlod American Idol otte uger efter, efter sigende fordi han havde fået A-liste-pladekontrakt med Arista BMG, inden han overhovedet fik at vide, om han var iblandt finalisterne.

Han udgav albummet "Mario Vazquez" i september 2006 indeholdende førstesinglen og mega-hittet "Gallery".
Der er lavet to versioner af førstesinglen: den oprindelige og en remix/spanglish-version feat. Baby Bash.

Den japanske version af albummet har et bonusspor.

Diskografi

Album

Singler 
 2006: "Gallery" No. 35 Hot 100, No. 15 Pop 100, No. 31 Hot Digital Songs, No. 90 European Hot 100 Singles
 2007: "One Shot"
 2012: "You Are the Only One" (w/Hype Jones)
 2013: "One Shot" (2013)

Referencer

Eksterne henvisninger 
 

Sangere fra USA
Personer fra New York City
Deltagere i American Idol
Regnemaskine

Regnemaskine har flere specialiseringer:
 Elektronisk regnemaskine
 Mekanisk regnemaskine
 Abacus (regnemaskine)

Se også
 :Kategori:Regneredskaber
Billedkunst

Billedkunst rummer en bred forståelse såvel kunstens -, folkekunstens - og den visuelle massekommunikations billeder, hvor begrebet omfatter:

 Plane billeder. Hvilket vil sige tegning, maleri, grafik, collage, lysdias, foto og lignende.
 Rumlige billeder. Hvilket vil sige skulpturer.
 Elektroniske billeder. Hvilket vil sige billeder, der involverer computer.

Begrebet billedkunst opstod sammen med politikere og folkeoplysning i forbindelse med nationalstaternes grundlæggelse, både i Danmark og Europa i starten af 1800-tallet.

Begrebet svarer til det engelske visual arts, det tyske bildende kunst og det franske arts visuels.

Billedkunst reflekterer og kommenterer samfundet, krydser grænser og er i konstant forandring.

Se også 
 Dansk kultur - Kunst – Billede
 Maleri – Tegning – Grafik – Collage – Mosaik – Glasmaleri – Miniature – Tegneseriekunst – Illustrationskunst – Graffiti – Fotografi – Film – Lyskunst - Gobelin
 Skulptur
 Video- og datakunst

Eksterne henvisninger

Referencer 

Kunst
Skolefag